Diari Oficial de la Generalitat Valenciana


Sumari del DOGV 3779, del 26-06-2000 (2000/4316)

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Col·laboració entre el Ministeri d'Agricultura, Pesca i Alimentació i la Comunitat Autònoma Valenciana, per al tractament de les dades derivades de la gestió de les ajudes finançades amb fons estructurals de la Unió Europea.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4316


Data del document
:   24-06-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Unió Europea
    * cooperació administrativa
    * administració central
    * fons estructural

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de Col·laboració entre el Ministeri d'Agricultura, Pesca i Alimentació i la Comunitat Autònoma Valenciana, per al tractament de les dades derivades de la gestió de les ajudes finançades amb fons estructurals de la Unió Europea. [2000/Q4316]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació i la Comunitat Autònoma Valenciana, el 24 d'abril de 2000, un conveni de col·laboració per al tractament de les dades derivades de la gestió de les ajudes finançades amb fons estructurals de la Unió Europea, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0319/2000, i que figura com a annex d'aquesta resolució.
  
València, 24 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de Col·laboració entre el Ministeri d'Agricultura, Pesca i Alimentació i la Comunitat Autònoma Valenciana per al tractament de les dades derivades de la gestió de les ajudes finançades amb fons estructurals de la Unió Europea
  
Madrid, 24 d'abril de 2000
  
Compareixen
  
D'una banda, el senyor Manuel Lamela Fernández, subsecretari d'Agricultura, Pesca i Alimentació, en virtut del Reial Decret 1.515/1997, de 16 de setembre, que actua per delegació del ministre, a qui correspon la competència de la firma en virtut de l'acord del Consell de Ministres de 3 de juliol de 1998, sobre competència per a celebrar convenis de col·laboració amb les comunitats autònomes, d'acord amb l'apartat 19 de l'article 1 de l'Ordre d'1 de juliol de 1999 (BOE de 6 de juliol).
  
I de l'altra, la senyora Maria Àngels Ramón-Llin i Martínez, consellera d'Agricultura, Pesca i Alimentació, segons el nomenament amb data 23 de juliol de 1999, que actua en representació de la Comunitat Autònoma Valenciana, d'acord amb les atribucions que li confereix aquest nomenament.
  
Intervenen
  
El senyor Manuel Lamela Fernández, per delegació del ministre d'Agricultura, Pesca i Alimentació.
  
La senyora Maria Àngels Ramón-Llin i Martínez, com a consellera d'Agricultura, Pesca i Alimentació, en nom de la Comunitat Autònoma Valenciana.
  
Ambdues parts es reconeixen capacitat jurídica suficient per subscriure aquest conveni, i a l'efecte,
  
Exposen
  
1. Que com a conseqüència del nou període de programació dels fons estructurals europeus per al període 2000-2006, l'IFOP es desenvoluparà d'acord amb els programes següents:
  
- Un programa operatiu de caràcter pluriregional per ser aplicat en les regions espanyoles que pertanyen a l'objectiu número 1.
  
- Un document unificat de programació, d'abast nacional, per ser aplicat en les regions espanyoles que no pertanyen a l'objectiu número 1.
  
2. Que correspon a la Comunitat Autònoma Valenciana la tramitació, la resolució i el pagament de la major part de les ajudes al sector pesquer, en el marc dels programes esmentats.
  
3. Que el seguiment i l'avaluació de la utilització de les ajudes al sector pesquer provinents dels fons estructurals es garanteix en el marc de cooperació entre la comissió i l'administració general de l'estat, la qual està obligada a subministrar a la comissió tota la informació derivada de l'execució de les accions cofinançades, a través dels informes elaborats conformement amb procediments aprovats d'acord comú.
  
4. Que a l'efecte de la remissió d'aquesta informació dins del termini i en la forma escaient a la comissió, les comunitats autònomes han de subministrar al Ministeri d'Agricultura, Pesca i Alimentació (d'ací endavant MAPA), les dades i la informació de la seua gestió referents a les ajudes cofinançades amb fons estructurals en el marc dels programes esmentats.
  
5. Que, a fi d'agilitar l'elaboració de la informació per les comunitats autònomes, cal la implantació d'un sistema de bases de dades d'acord amb un programa homogeni.
  
6. Que el MAPA i la Comunitat Autònoma Valenciana decideixen col·laborar en l'àmbit de les competències respectives en l'aplicació del tractament tècnic de les dades referents a la gestió dels fons estructurals al sector pesquer previstos en els programes comunitaris d'acord amb les següents clàusules:
  
Primera. Objecte
  
És objecte d'aquest conveni l'aportació, per part del MAPA a la Comunitat Autònoma Valenciana, del suport instrumental i tècnic necessari per a la ràpida implantació d'una base de dades en aquesta, i la seua programació i actualització d'acord amb criteris homogenis, a fi d'agilitar la informació sobre la utilització dels fons estructurals amb destinació al sector pesquer.
  
Segona. Aportació de mitjans
  
A l'efecte del compliment de l'objectiu d'aquest conveni, el MAPA encarregarà a una empresa de l'estat l'aportació dels mitjans tècnics i personals que necessite la comunitat autònoma per al manteniment i l'alimentació de les seues bases de dades.
  
Tercera. Subministrament d'informació
  
La Comunitat Autònoma Valenciana facilitarà la implantació de la base de dades i subministrarà al personal tècnic de l'empresa de l'estat la informació que consta en l'annex d'aquest conveni per introduir-la en la base de dades esmentada.
  
Quarta. Seguiment de l'execució del conveni
  
El MAPA i la Comunitat Autònoma Valenciana intercanviaran entre si la informació que corresponga i elaboraran un document d'avaluació detallat, a l'efecte de la verificació de les dades i del compliment dels terminis fixats per a la tramesa al MAPA.
  
Cinquena. Naturalesa
  
Aquest conveni té naturalesa administrativa i es troba entre els supòsits expressament exclosos de l'àmbit de la Llei 13/1995, de 18 de maig, de Contractes de les Administracions Públiques, segons es determina en l'article 3.1.c.
  
Sisena. Personal tècnic
  
La subscripció d'aquest Conveni de Col·laboració no comportarà cap relació laborar entre les administracions que el signen i les persones que puguen intervenir per elles mateixes o per mitjà de tercers en el desenvolupament de les actuacions que es realitzen per a l'execució del conveni.
  
Setena. Resolució
  
Seran causes especials de resolució d'aquest conveni:
  
- L'acord mutu de les parts.
  
- La denúncia, per qualsevol de les parts, del possible incompliment de les clàusules o l'alteració essencial del contingut.
  
Vuitena. Qüestions litigioses i jurisdicció competent
  
La resolució de qualsevol qüestió litigiosa que puga sorgir sobre la interpretació, la modificació, la resolució i l'efecte que puguen derivar-se de l'aplicació d'aquest conveni correspondrà als òrgans competents de l'ordre jurisdiccional contenciós administratiu, d'acord amb la Llei 29/1998, de 13 de juliol, Reguladora de la Jurisdicció Contenciosa Administrativa.
  
Novena. Durada i denúncia
  
Aquest conveni serà d'aplicació durant el període que hi ha entre la data en què se signa i el 31 de desembre de l'any 2003, excepte denúncia expressa d'una de les parts.
  
I com a prova de conformitat, ambdues parts signen aquest conveni, en triple exemplar i en tots els fulls, al lloc i en la data indicats al principi.
  
El ministre d'Agricultura, Pesca i Alimentació (p. d. Ordre Ministerial d'1 de juliol de 1999), el subsecretari: Manuel Lamela Fernández.
  
La consellera d'Agricultura, Pesca i Alimentació: Maria Àngels Ramón-Llin i Martínez.
  
ANNEX
  
Informació que ha de subministrar la comunitat autònoma al personal tècnic, a l'efecte de ser inclòs en la base de dades.
  
- Còpia de totes les sol·licituds d'ajuda en el marc dels programes.
  
- Còpia de les resolucions favorables a les sol·licituds d'ajuda.
  
- Documentació sobre pagaments realitzats en el marc dels programes.
  
- Informació tècnica i d'indicadors d'impacte.
  
- Correccions d'errors detectats en les bases de dades.
  
- Plans de control financer.
  
- Resultats del control. Correccions financeres.